*Projekts*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr.            . §)

**Grozījumi Ministru kabineta 2005. gada 18. oktobra noteikumos Nr. 772 "Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību"**

Izdoti saskaņā ar Biodegvielas likuma 6. panta otro daļu, 7. panta otro daļu un likuma "Par atbilstības novērtēšanu" 7. pantu

1. Izdarīt Ministru kabineta 2005. gada 18. oktobra noteikumos Nr. 772 "Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību" (Latvijas Republikas Saeimas un Ministru Kabineta Ziņotājs, 2005, 168. nr.; 2007, 121. nr.; 2009, 102., 177. nr.; Latvijas Vēstnesis, 2011, 100. nr.; 2014, 67. nr.) šādus grozījumus:

1.1. izteikt 2. punkta ievaddaļu šādā redakcijā:

“2. Latvijā atļauts realizēt šādas iekšdedzes dzinējos izmantojamas biodegvielas un fosilās degvielas maisījumus ar biodegvielas saturu augstā koncentrācijā, kas atbilst šo noteikumu II nodaļā noteiktajām prasībām:”;

1.2. izteikt 2.1. apakšpunktu šādā redakcijā:

“2.1. biodīzeļdegvielu - taukskābju metilesteri (FAME)”;

1.3. svītrot 2.2. un 2.3. apakšpunktu;

1.4. svītrot 2.8. un 2.9. apakšpunktu;

1.5. papildināt noteikumu 2. punktu ar 2.10. apakšpunktu šādā redakcijā:

“2.10. parafinizētu dīzeļdegvielu, kas iegūta no biomasas.”

1.6. izteikt II nodaļas nosaukumu šādā redakcijā:

“**II. Kvalitātes prasības un atbilstības novērtēšanas kārtība biodegvielai un fosilās degvielas maisījumiem ar biodegvielas saturu augstā koncentrācijā**”;

1.7. izteikt 3.punktu šādā redakcijā:

“3. Šo noteikumu 2.1. apakšpunktā minētā produkta kvalitātes prasības atbilst standartam LVS EN 14214+A2:2019 "Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testa metodes".”;

1.8. svītrot 4. punktu;

1.9. izteikt 4.1 punktu šādā redakcijā:

“4.1 Šo noteikumu 2.6. apakšpunktā minētā produkta kvalitātes prasības atbilst standartam LVS EN 15293:2018 "Automobiļu degvielas. Automobiļu degviela – etanols E85. Prasības un testa metodes".”;

1.10. izteikt 6. punktu šādā redakcijā:

“6.Šo noteikumu 2.4. apakšpunktā minētā produkta kvalitātes prasības atbilst standartam LVS EN 16709+A1:2019 "Automobiļu degvielas. Dīzeļdegviela ar paaugstinātu taukskābes metilesteru (FAME) saturu (B20 vai B30). Prasības un testa metodes".”;

1.11. izteikt 6.2 punktu šādā redakcijā:

“6.2 Šo noteikumu 2.7. apakšpunktā minētā produkta kvalitātes prasības atbilst standartam LVS EN 16723-2:2017 "Dabasgāze un biometāns lietošanai transportā un biometāns ievadei dabasgāzes tīklā. 2.daļa: Automobiļu degvielas specifikācija".”;

1.12. svītrot 6.3 un 6.4 punktu;

1.13. papilināt noteikumus ar 6.5 punktu šādā redakcijā:

“6.5 Šo noteikumu 2.10. apakšpunktā minētā produkta kvalitātes prasības atbilst standartam LVS EN 15940+A1:2018 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes".”

1.14. izteikt 7. punkta ievaddaļu šādā redakcijā:

“7. Šo noteikumu 2.1., 2.4., 2.5., 2.6., 2.7. un 2.10. apakšpunktā minēto produktu atbilstību kvalitātes prasībām apliecina ar vienu no šādiem dokumentiem:”;

1.15. izteikt 7.1. apakšpunkta otro teikumu šādā redakcijā:

“Akreditēta atbilstības novērtēšanas institūcija atbilstības sertifikātu izsniedz, pamatojoties uz testēšanas laboratoriju testēšanas pārskatiem, kas izsniegti saskaņā ar standartu LVS EN ISO/IEC 17025:2017 "Testēšanas un kalibrēšanas laboratoriju kompetences vispārīgās prasības (ISO/IEC 17025:2017)", veicot to interpretāciju atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)";”

1.16. izteikt 7.2. apakšpunktu šādā redakcijā:

“7.2. ja biodegviela ražota Eiropas Savienībā, ar atbilstības apliecinājumu, kam pievienots akreditētas testēšanas laboratorijas degvielas testēšanas pārskats, kas izsniegts saskaņā ar standartu LVS EN ISO/IEC 17025:2017 “Testēšanas un kalibrēšanas laboratoriju kompetences vispārīgās prasības (ISO/IEC 17025:2017)”.;

1.17. svītrot 7.2 punktu;

1.18. izteikt 8.1. un 8.2. apakšpunktu šādā redakcijā:

“8.1. šo noteikumu 2.1. apakšpunktā minētajam produktam — atbilstoši standartam LVS EN 14214+A2:2019 "Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testa metodes"";

“8.2. šo noteikumu 2.10. apakšpunktā minētajam produktam — atbilstoši standartam LVS EN 15940+A1:2018 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes";”

1.19. svītrot 9. un 10. punktu;

1.20. izteikt 11. punktu šādā redakcijā:

“11. Šo noteikumu 2.1., 2.4., 2.5., 2.6., 2.7. un 2.10.apakšpunktā minēto produktu atbilstību šo noteikumu prasībām pārbauda ar testēšanas metodēm, kas norādītas šo noteikumu 3., 4.1, 6., 6.2 un 6.5 punktā minētajos kvalitātes standartos, interpretējot rezultātus atbilstoši standartiem LVS EN ISO 4259-1:2018 "Nafta un līdzīgi produkti. Mērīšanas metožu un rezultātu precizitāte. Testa metožu datu precizitātes noteikšana (ISO 4259-1:2017)" un LVS EN ISO 4259-2:2018 "Nafta un līdzīgi produkti. Mērīšanas metožu un rezultātu precizitāte. 2.daļa: Testa metožu datu precizitātes interpretēšana un pielietošana (ISO 4259-2:2017)";”

1.21. aizstāt 11.2 punktā vārdus un skaitļus “LVS EN ISO 6976:2007” ar vārdiem un skaitļiem “LVS EN ISO 6976:2016”;

1.22. izteikt 12. punktu šādā redakcijā:

“12. Biodīzeļdegvielas ražotājs nodrošina biodīzeļdegvielas kvalitāti atbilstoši standarta LVS EN 14214+A2:2019 "Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testa metodes" prasībām;”

1.23. aizstāt 12.2 punktā vārdus un skaitļus “LVS CEN/TS 15293:2011” ar vārdiem un skaitļiem “LVS EN 15293:2018”;

1.24. izteikt 12.4 punktu šādā redakcijā:

“12.4 Metālu piedevas metilciklopentadiēnilmangāna trikarbonila (MMT) saturs šo noteikumu 2.1., 2.4., 2.5., 2.6. un 2.10.apakšpunktā minētajos produktos nedrīkst pārsniegt 2 mg mangāna (Mn) uz litru. Degvielas tirdzniecības vietās, kurās patērētājiem ir pieejama degviela ar metālu piedevām, uz degvielas uzpildes iekārtām kopā ar informāciju par degvielas tipu izliek norādi par metālu piedevu saturu degvielā ar šādu marķējuma tekstu: "Satur metālu piedevas". Marķējuma izmērs nedrīkst būt mazāks par 3 x 6 cm un burtu izmēriem jābūt tādiem, lai tie būtu labi saredzami un viegli salasāmi.”;

1.25. aizstāt 19. punktā skaitļus un vārdus “2.2., 2.3., 2.4., 2.6., 2.8. un 2.9.apakšpunktā” ar skaitļiem un vārdiem “2.1., 2.4. un 2.6. apakšpunktā”;

1.26. izteikt 27. punktu šādā redakcijā:

“27. Šo noteikumu 2. punktā minēto produktu tirgus uzraudzību atbilstoši kompetencei veic Būvniecības valsts kontroles birojs, Valsts ieņēmumu dienests, Valsts policija un Patērētāju tiesību aizsardzības centrs (turpmāk — uzraudzības institūcijas).”;

1.27. svītrot 28. punktu;

1.28. svītrot 30. punktu;

1.29. izteikt 33. punktu šādā redakcijā:

“33. Šo noteikumu 2. punktā minēto produktu tirdzniecības vietās degvielas uzpildes iekārtas un to pistoles marķē atbilstoši standartam LVS EN 16942:2017 "Degvielas. Transportlīdzekļu savietojamības identificēšana. Grafiskais attēlojums lietotāju informācijai"".”

1.30. aizstāt 34. punktā skaitļus un vārdus “2.1., 2.4., 2.5., 2.6. un 2.8.apakšpunktā” ar skaitļiem un vārdiem “2.1., 2.4., 2.5. un 2.6. apakšpunktā”;

1.31. svītrot 45., 46. un 47.punktu;

1.32. izteikt informatīvo atsauci uz Eiropas Savienības direktīvām šādā redakcijā:

"1) Eiropas Parlamenta un Padomes 1998. gada 13. oktobra Direktīvas 98/70/EK, kas attiecas uz benzīna un dīzeļdegvielas kvalitāti un ar ko groza Padomes Direktīvu 93/12/EEK;

2) Eiropas Parlamenta un Padomes 2003. gada 3. marta Direktīvas 2003/17/EK, ar ko groza Direktīvu 98/70/EK, kas attiecas uz benzīna un dīzeļdegvielas kvalitāti;

3) Eiropas Parlamenta un Padomes 2009. gada 23. aprīļa Direktīvas 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK;

4) Komisijas 2011. gada 1. jūnija Direktīvas 2011/63/ES, ar kuru, pielāgojot tehnikas attīstībai, groza Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti.

5) Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu.";

1.33. svītrot 1. un 3. pielikumu;

1.34. aizstāt noteikumu 4. pielikuma pirmajā zemsvītras piezīmē vārdus “sabiedrībai ar ierobežotu atbildību "Standartizācijas, akreditācijas un metroloģijas centrs"” ar vārdiem “valsts aģentūrai "Latvijas Nacionālais akreditācijas birojs"”;

1.35. svītrot 5. pielikumu;

1.36. izteikt noteikumu 6. pielikuma pirmo zemsvītras piezīmi šādā redakcijā:

“1 Lieto testēšanas metodes, kas norādītas standartā LVS EN 15293:2018 "Automobiļu degvielas. Automobiļu degviela – etanols E85. Prasības un testa metodes". Pēc vajadzības var pieņemt analītiskās metodes, kas noteiktas standarta LVS EN 15293:2018 "Automobiļu degvielas. Automobiļu degviela – etanols E85. Prasības un testa metodes" aizvietošanai, ja tās var nodrošināt vismaz tādu pašu pareizību un vismaz tādu pašu precizitāti kā ar analītisko metodi, ko šī metode aizvieto.”

1.37. svītrot 7. un 8. pielikumu;

2. Noteikumi stājas spēkā 2020. gada 1. janvārī.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs E. Eglītis